Kogemuste kotike: Rahvusvahelise solidaarsuse päevad
#000000
Esimene lugu ilmus 30. aprillil 1959. aastal ajalehes Tallinna POLÜTEHNIK, mis oli Tallinna Polütehnilise Instituudi EKP büroo, direktsiooni, ELKNÜ komitee ja ametühingukomitee häälekandja. Kõigepealt on suurte tähtedega kirjutatud: „Olgu tervitatud 1. mai – töörahva rahvusvahelise solidaarsuse päev, kõigi maade tööliste vendluse päev!“ Ja siis lugu ise:
#000003
„Homme tähistame 1. maid. See on ühiskonna kõige eesrindlikuma klassi, töölisklassi võitlusjõudude ülevaatuse päevaks kogu maailma ulatuses.
#000004
Esimene mai sai sellise tähenduse juba aastakümneid tagasi, 1889. aastal. Siis tehti sotsialistide Pariisi kongressil otsuseks korraldada iga aasta 1. mail Chicago tööliste streigi tähistamiseks töötajate demonstratsioone.
#000005
Mõni päev tagasi arutas Eesti NSV ülemnõukogu haridussüsteemi edasiarendamist Eesti NSV-s. Märgiti, et vabariigi tööstuse kiire arengu huvides on suure tähtsusega õppetöö ümberkorraldamine Tallinna Polütehnilises Instituudis. See on meie õppejõudude ja ka üliõpilaskonna tähtsaim ülesanne järgnevaks perioodiks. Kommunismi edukaks ülesehitamiseks on vaja rahu. Ja meile, kellele 1. mai on rõõmu- ja pidupäevaks, annab kindlust ja jõudu teadmine, et kogu maailmas on maidemonstratsioonide lippudele kirjutatud sõnad rahust, aatomirelvade keelamisest ja rahvusvaheliste tüliküsimuste lahendamisest läbirääkimiste teel. Need tungivad nõudmised ei jää mõjuta, imperialistid on sunnitud neid arvestama. Olgu tervitatud 1. mai!“
#000009
Täna saame neile sündmustele tagasi vaadates tõdeda, et kommunismi ehitamise idee, mis 60 aastat tagasi oli nii aktuaalne, on täna meie orientiirina ja sihina silmapiirilt kadunud. Ja mitte sellepärast, et idee „igalt ühelt tema võimete kohaselt, igale ühele tema vajaduste järgi“ oleks halb või vale, vaid seetõttu, et kommunismi ideoloogid tahtsid seda teha ilma Jumalata. Ja ilma Jumalata ei kao inimese küüned-enda-poole-isekus mitte kuhugi. Samas on Jeesuse armukuulutus Teda armastanud käputäie meeste kaudu tänaseks levinud suuremas osas maailmast. Miks? Sest need mehed ei pannud Jumalat kõrvale, vaid panid ennast kõrvale; sest nad lubasid Jumala oma südamesse ja siis tegi Jumal nende sees ja kaudu oma armastuse tööd. Ja see, mida kommunistid aastatuhandeid hiljem ellu viia ei suutnud, töötas algristikoguduse elus, sest Apostlite tegude 2. ptk salmidest 44 ja 45 võime lugeda: „Aga kõik need, kes uskusid, olid üheskoos ja kõik, mis neil oli, oli neil ühine. Omandi ja vara nad müüsid ära ja jagasid, mis saadi, igaühele sedamööda, kuidas keegi vajas.“
#000012
Sellest esimesest loost loeme, et 1. mai pidi olema „võitlusjõudude ülevaatuse päevaks kogu maailma ulatuses“, kui kõik pidid punaste lippude all, demonstreerima maailma töörahva solidaarsust ja meie suure kodumaa „kõige eesrindlikum klass“ sammus vastu „inimkonna suurima unistuse täideminekule“ – kommunismi saabumisele. Kommunismi ei tulnud ja minu meelest on selle ootus kogu maailmas suhteliselt vaibunud. Aga see teine püha maikuus pakub jätkuvalt lahendust iga inimese ja kogu maailma hädadele, sest mida suurem hulk meist usub Jumala tõotusi ja need vastu võtab, seda vähem on meis küüned-enda-poole-egoismi ning seda rohkem me oleme valmis laskma end Jumalal kasutada.
#000015
Kogemuste kotike: „Et me kõik kuuleksime Jeesuse häält ...“
#000025
Kogemuste kotike: „On täiesti okei olla abitu!“
#000031
Balti uniooni liitude tööharude juhid said kokku, et rääkida kokkupuutepunktidest
#000035